
Basauriko Udal Euskaltegiaren 2023ko otsailaren 16ko Ebazpenaren laburpena: 2022/23 ikasturterako diru-laguntzen deialdia.


Diru-laguntzei buruzko azaroaren 17ko 38/2003 Lege Orokorraren 17.3 b) eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako testu hau argitaratzen da:

Lehenengoa: Onuradunak.
Basaurin edo Galdakaon erroldatutako ikasle guztiek eskatu ahal izango dituzte dirulaguntzak, baldin eta Ogasunarekin edo Gizarte Segurantzarekin zorrik ez badaukate, klaseetan % 90eko bertaratzea izan badute, eta honako taula honetan ageri diren diru-sarrerak gainditzen ez badituzte:
	
- Kide bakarreko familiak:    14.826 euro.
- 2 kideko familiak:    25.308 euro.
- 3 kideko familiak:    34.352 euro.
- 4 kideko familiak:    40.796 euro.
- 5 kideko familiak:    45.598 euro.
- 6 kideko familiak:    49.224 euro.
- 7 kideko familiak:    52.810 euro.
- 8 kideko familiak:    56.380 euro.

Kide konputagarri berri bakoitzeko, 3.562 € gehituko dira.



Bigarrena: Helburua.
Udal Euskaltegiko 2022/23 ikasturteko ikasleei euskara ikasteagatiko diru-laguntza ematea.

Hirugarrena: Oinarri arautzaileak.
Kontseilu Errektorearen 2023ko urtarrilaren 23ko bileran onetsi dira oinarri arautzaileak, eta 2023ko otsailaren 6ko BAOn (25 zk.) argitaratu dira.

Laugarrena: Zenbatekoa.
Maila bakoitzerako ordaindutako matrikularen % 60. Dirulaguntzen zenbateko osoa: 4.500,00 €.

Bosgarrena: Eskabideak aurkeztea.
Euskaltegian hasi, eta 10 egun naturaleko epea egongo da eskabideak aurkezteko.

Basauri, 2023ko otsialaren 27a. – Mª Elisa Arroyo Olaizola, Basauriko Udal Euskaltegiko lehendakaria.
